Държавен вестник, бр. 36, 2013 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  36
Чл. 19. (1) В случай че договорен капацитет 
остане неизползван, операторите на преносни 
системи предлагат капацитета на първичния 
пазар като прекъсваем капацитет чрез договори 
с различна продължителност, доколкото този 
капацитет не се предлага на вторичния пазар от 
съответния ползвател на мрежа на разумна цена.
(2) Операторите на преносни системи могат 
да предложат на пазара част от неизползвания 
капацитет като непрекъсваем, когато са налице 
условия за това.
Раздел V
Предоставяне на информация
Чл. 20. (1) Операторът на газопреносна и га­
зоразпределителна мрежа оповестява публично 
подробна информация относно предлаганите 
услуги (описание на услугите – дългосрочни, 
краткосрочни, прекъсваеми и непрекъсваеми ус­
луги и техните цени) и условията, които предлага, 
заедно с техническата информация, необходима 
на ползвателите на мрежата, за да получат ефек­
тивен достъп до нея. 
(2) За предоставяните услуги всеки оператор 
на преносна и газоразпределителна мрежа опо­
вестява публично информация за техническия, 
договорения и наличния капацитет в числово 
изражение за всички важни точки, включител­
но входни и изходни, редовно и периодично по 
стандартизиран и удобен за ползване начин, 
например схема на газотранспортната мрежа на 
съответния оператор, посочваща всички входни 
и изходни точки към дадената мрежа и всички 
точки, свързващи мрежата с други оператори, 
изискванията за качеството на предлагания за 
пренос природен газ и за налягането. Важните 
точки от преносната система, за които трябва да 
се оповестява публично информация, се одобря­
ват от компетентните органи след консултация 
с ползвателите на мрежата. Операторите са 
задължени да актуализират информацията при 
наличие на промени.
(3) Операторът на преносна система е задължен 
да оповестява публично предварителна и послед­
ваща информация за търсенето и предлагането, 
основаваща се на заявки, прогнози и реализирани 
потоци към и от системата въз основа на инфор­
мацията, която е била достъпна за оператора на 
преносна система, и необходимите данни, пре­
доставени от съответните участници на пазара. 
(4) Операторите публикуват подробна инфор­
мация за образуване на цените, тарифи, методи­
ка и структура. Тези тарифи или методологии 
на ценообразуване трябва да са приложими за 
всички участници, да бъдат одобрени от ДКЕВР 
и публикувани преди влизането им в сила.
(5) Операторите на газопреносни мрежи 
публикуват програма на плановите ремонти и 
планирани периоди за профилактика на мрежата 
за съответната година, които могат да засегнат 
правата на ползвателите на мрежата, произтича­
щи от договори за пренос, както и съответната 
експлоатационна информация три месеца преди 
началото на съответната година. 
(6) Операторите публикуват на интернет стра­
ницата си договорите за пренос и/или стандартни­
те условия, определящи правата и задълженията 
на всички ползватели на мрежа. 
(7) Операторите на съответните мрежи обя­
вяват на интернет страницата си и всяка друга 
информация за мрежите си, която произтича 
от Директива 2009/73/ЕО, Регламент (ЕО) 
№ 715/2009, Закона за енергетиката и подзако­
новите нормативни актове.
Чл. 21. (1) Операторите на съответните мрежи 
разработват информационни системи и средства 
за електронна комуникация, които да осигуря­
ват адекватна информация на ползвателите на 
мрежата и да опростяват сделките като заявки, 
договаряне на капацитет и прехвърляне на права 
върху капацитет между ползвателите на мрежата. 
(2) Информацията, която се публикува на ин­
тернет страниците, следва да е смислена и ясна, 
по начин, лесен за използване, и във формат, 
позволяващ изтегляне по мрежата. 
Г л а в а  в т о р а
ПРАВИЛА ЗА ПРЕДОСТАВЯНЕ НА ДОС­
ТЪП ДО СЪОРЪЖЕНИЯТА ЗА СЪХРАНЕ­
НИЕ НА ПРИРОДЕН ГАЗ
Раздел I
Общи положения
Чл. 22. Тези правила определят:
1. условията за предоставяне на достъп до 
съоръженията за съхранение на природен газ, 
на които трябва да отговарят лицата, поискали 
достъп;
2. реда за предоставяне на достъп до съоръ­
женията за съхранение на природен газ. 
Чл. 23. Периодът от 1 до 15 април и периодът 
от 1 до 15 октомври на всяка календарна година 
се използва за стабилизиране на резервоари, тех­
ническа профилактика и подготовка на съоръже­
нията за съхранение на природен газ за следващ 
базов период на нагнетяване/добив.
Раздел II
Условия за предоставяне на достъп до съоръже­
нията за съхранение на природен газ
Чл. 24. Операторът на съоръженията за съх­
ранение на природен газ предоставя достъп при 
условия на равнопоставеност на лицата, отгова­
рящи на условията, определени в тези правила.
Чл. 25. Право на достъп до съоръженията за 
съхранение на природен газ могат да имат и местни 
лица в държава – членка на Европейския съюз, 
или регистрирани в държава, с която Република 
България има постигната договореност по силата 
на международен акт за взаимно прилагане на 
съответното право на Европейската общност, при 
наличие на междусистемни връзки и при услови­
ята на чл. 176а от Закона за енергетиката (ЗЕ).
Раздел III
Ред за предоставяне на достъп до съоръженията 
за съхранение на природен газ
Чл. 26. Операторът на съоръжението за съх­
ранение е длъжен: